# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 15/2018

# zo zasadnutia Vedenia STU zo dňa 22.08.2018

**PRÍTOMNÍ: podľa prezenčnej listiny**

**PROGRAM:**

**Program rokovania:**

1. Harmonogram prijímacieho konania na akademický rok 2019/2020

2. Návrh dodatku číslo 1 k smernici rektora číslo 4/2017-SR Školné a poplatky spojené so štúdiom na STU na akad. rok 2018/2019

3. Návrh smernice rektora Školné a poplatky spojené so štúdiom na STU na akad. rok 2019/2020

4. Návrh Dodatku číslo 1 k smernici rektora číslo 3/2017-SR Pravidlá prideľovania ubytovania študentom v ubytovacích zariadeniach STU

5. Návrh na priznanie práva STU v Bratislave uskutočňovať habilitačné konanie a konanie na vymenúvanie profesorov v študijnom odbore 5.1.2. Priestorové plánovanie

6. Správa o realizácii opatrení v zmysle odporúčaní Analýzy stavu ochrany údajov na STU

7. Návrh na implementáciu nových funkcionalít AIS a EIS

8. Informácia o možnosti zriadenia rezortného pracoviska CSIRT na STU

9. Návrh na odsúhlasenie NZ a dodatkov k NZ

10. Návrh na zahraničné pracovné cesty

11. Rôzne

**K BODU 1: Harmonogram prijímacieho konania na akademický rok 2019/2020**

Materiál uviedol prorektor Stanko. V čase prerokovania materiálu neboli členom vedenia k dispozícii podklady z FIIT.

**UZNESENIE: 15.1/2018-V**

Vedenie STU schválilo predložený Harmonogram prijímacieho konania na akad. rok 2019/2020 a po doplnení údajov z FIIT

odporúča materiál predložiť na KR STU.

**K BODU 2: Návrh dodatku číslo 1 k smernici rektora číslo 4/2017-SR Školné a poplatky spojené so štúdiom na STU**

**na akad. rok 2018/2019**

Materiál uviedol prorektor Stanko. Predkladaný návrh Dodatku č. 1 smernice rektora 4/2017-SR je koncipovaný v súlade s § 92

ods. 3 a ods. 15 zákona č. 131/2002 Z .z. o vysokých školách a v zmysle doplnenia niektorých údajov v znení neskorších predpisov

a v súlade s článkom 9 ods. 2 Smernice rektora č. 4/2017-SR zo dňa 14.09.2017.

Po oboznámení sa s obsahom materiálu rektor požiadal o zváženie možnosti do budúcna, vydávať prílohy smernice vo forme cenníku,

pokiaľ nedôjde k zmenám v textovej časti smernice.**UZNESENIE: 15.2/2018-V**

Vedenie STU schválilo materiál „Návrh dodatku číslo 1 k smernici rektora číslo 4/2017 – Školné a poplatky spojené so štúdiom

na STUna akad. rok2018/2019 a odporúča materiál predložiť na zasadnutie KR STU.

**K BODU 3: Návrh smernice rektora Školné a poplatky spojené so štúdiom na STU na akad. rok 2019/2020**

Materiál predstavil prorektor Stanko. Návrh smernice rektora Školné a poplatky spojené so štúdiom na STU na akad. rok

2019/2020 bol vypracovaný a predložený na schválenie V STU v zmysle platného Štatútu STU, v zmysle článku 23 bod 11.

**UZNESENIE: 15.3/2018-V**

Vedenie STU schválilo materiál Návrh smernice rektora Školné a poplatky spojené so štúdiom na STU na akad. rok 2019/2020 a

odporúča materiál predložiť na zasadnutie KR STU.

**K BODU 4: Návrh Dodatku číslo 1 k smernici rektora číslo 3/2017-SR Pravidlá prideľovania ubytovania študentom**

**v ubytovacích zariadeniach STU**

Materiál predstavil prorektor Stanko. Dodatku číslo 1 k smernici rektora číslo 3/2017-SR Pravidlá prideľovania ubytovania študentom

v ubytovacích zariadeniach STU bol vypracovaný a predložený na schválenie V STU v súlade so Smernicou rektora číslo 4/2013-SR,

článkom 3, bod 1 písm. b) Pravidlá vydávania interných predpisov STU v Bratislave a v súlade so Smernicou rektora číslo 3/2017-SR,

článkom 13, bod 1 Pravidlá prideľovania ubytovania študentom v ubytovacích zariadeniach STU v Bratislave.

**UZNESENIE: 15.4/2018-V**

Vedenie STU schválilo materiál Návrh Dodatku číslo 1 k smernici rektora číslo 3/2017-SR Pravidlá prideľovania ubytovania

študentom v ubytovacích zariadeniach STU a odporúča materiál predložiť na zasadnutie KR STU.

**K BODU 5: Návrh na priznanie práva STU v Bratislave uskutočňovať habilitačné konanie a konanie na vymenúvanie**

**profesorov v študijnom odbore 5.1.2. Priestorové plánovanie**

Materiál predstavil v zastúpení prorektora Peciara prorektor Stanko. Materiál bol vypracovaný z dôvodu rozhodnutia ministra

školstva Petra Plavčana, zo dňa 15.05.2017 pod číslo 2017-7372/2000:15-15AO, podľa § 102 ods. 3 písm. d) v spojení s § 83

ods. 9 zákona č. 131/2002 Z. z. o vysokých školách a doplnení niektorých zákonov v znení neskorších predpisov po vyjadrení AK

pozastaviť platnosť priznaného práva STU v Bratislave uskutočňovať habilitačné konanie a konanie na vymenovanie profesorov

v ŠO priestorové plánovanie.

V Dôvodovej správe materiálu je uvedené meno nového spolugaranta prof. RNDr. Ing. Michala V. Mareka, DrSc. dr.h.c. Rektor poveril

pror.Stanka o upresnenie informácie o prijatých opatreniach predkladateľa Návrhu na priznanie práva STU v Bratislave uskutočňovať

habilitačné konanie a konanie na vymenúvanie profesorov v študijnom odbore 5.1.2 Priestorové plánovanie

Návrhu na priznanie práva STU v Bratislave **UZNESENIE: 15.5/2018-V**

Vedenie STU berie Návrh na priznanie práva STU v Bratislave uskutočňovať habilitačné konanie a konanie na vymenúvanie

profesorov v študijnom odbore 5.1.2. Priestorové plánovanie na vedomie.

**K BODU 6: Správa o realizácii opatrení v zmysle odporúčaní Analýzy stavu ochrany údajov na STU**

Materiál predstavil prorektor Čičák. Prizvaný bol Ing. Ďurkovič, riaditeľ CVT STU. Prorektor Čičák charakterizoval materiál ako

materiál 1. čítania. Po jeho predstavení vo V STU bude materiál Správa o realizácii opatrení v zmysle odporúčaní Analýzy stavu

ochrany údajov na STU postúpený na interné spracovanie Právnemu útvaru STU a ďalej v definitívnej forme predložený na ďalšie

V STU.

**UZNESENIE: 15.6/2018-V**

Vedenie STU berie v zmysle diskusie na vedomie materiál Správa o realizácii opatrení v zmysle odporúčaní Analýzy stavu ochrany

údajov na STU.

**K BODU 7: Návrh na implementáciu nových funkcionalít AIS a EIS**

Materiál predstavil prorektor Čičák. Prizvaný bol Ing. Ďurkovič, riaditeľ CVT STU. Jednalo sa o tzv. 1. čítanie Návrhu na

implementáciu nových funkcionalít AIS a EIS.

**UZNESENIE: 15.7/2018-V**

Vedenie STU berie v zmysle diskusie predložený materiál Návrh na implementáciu nových funkcionalít AIS a EIS na vedomie. Pri jeho

dopracovaní sa vyžaduje spolupráca s prorektorom Stankom. Materiál bude znovu predložený na rokovanie V STU.

**K BODU 8: Informácia o možnosti zriadenia rezortného pracoviska CSIRT na STU**

Materiál predstavil prorektor Čičák. Boli prizvaní doc. Hudec, FIIT a Ing. Ďurkovič, riaditeľ CVT STU. Materiál Informácia o možnosti

zriadenia rezortného pracoviska CSIRT na STU bol vypracovaný v zmysle požiadavky MŠVVaŠ SR s cieľom vytvorenia rezortného

pracoviska CSIRT, v zmysle §9 ods. 2 zákona č. 69 Z.z. o kybernetickej bezpečnosti a zmene niektorých zákonov MŠVVaŠ SR.

**UZNESENIE: 15.8/2018-V**

Vedenie STU predložený materiál Informácia o možnosti zriadenia rezortného pracoviska CSIRT na STU berie na vedomie

v zmysle diskusie.

**K BODU 9:** **Návrh na odsúhlasenie NZ a dodatkov k NZ**

Materiál uviedol kvestor.

|  |  |  |
| --- | --- | --- |
| **1.** | **Nájomca:** | **BPS Park a.s.**, Cintorínska 2, 811 08 Bratislava  nájomca je zapísaný v OR OS Bratislava I, oddiel: Sa, vložka č.: 4624/B |
|  | Predmet nájmu: | dočasne nepotrebný majetok; časť pozemku nachádzajúci sa na Radlinského ulici v Bratislave o výmere 0,36m2, ktorý slúži na umiestnenie parkovacieho automatu  predmet nájmu**: 0,36m2**. |
|  | Účel nájmu: | umiestnenie parkovacieho automatu |
|  | Doba nájmu: | 01.11.2018 – 31.10.2022 |
|  | Nájomné: | zmluvné strany sa dohodli na nájomnom vo výške 100,00 €/rok  nájomné spolu ročne: **100,00 €/rok.**  nájomné je v súlade so smernicou[[1]](#footnote-1) |
|  | Náklady za služby a energie: | polročne preddavky vo výške 182,42 €. Najneskôr do konca marca každého kalendárneho roka vykoná prenajímateľ vyúčtovanie ročnej úhrady za služby v predchádzajúcom roku. Nedoplatky alebo preplatky z vyúčtovania sú splatné do 15 dní odo dňa doručenia vyúčtovania nájomcovi. |
|  | Predkladá: | dekan SvF STU |

|  |  |  |
| --- | --- | --- |
| **2.** | **Nájomca:** | **Systémy priemyselnej informatiky, s.r.o.,** Kopčianska 14, 851 01 Bratislava  nájomca je zapísaný v OR OS Bratislava I, oddiel Sro., vložka č.: 26954/B |
|  | Predmet nájmu: | dočasne nepotrebný majetok; nebytový priestor v administratívnej budove FEI STU na Ilkovičova 3 v BA, nachádzajúci sa v budove D na 3. poschodí, pozostávajúci z laboratórneho priestoru č. 302 o výmere 19,85m2 a 303 o výmere 22,23m2,  predmet nájmu: **42,08m2**. |
|  | Účel nájmu: | laboratórny priestor na výkon podnikateľskej činnosti nájomcu |
|  | Doba nájmu: | 01.09.2018 – 31.08.2019 |
|  | Nájomné: | laboratórny priestor (42,08m2) – 44,00 €/m2/rok, t. j. 1 851,52 €/rok,  štvrťročná výška nájomného je 462,90 €,  nájomné spolu ročne: **1 851,52 €/rok**.  nájomné je v súlade so smernicou1 |
|  | Náklady za služby a energie: | preddavky na náklady za dodanie energií a služieb sú stanovené zálohovo štvrťročne vopred.  Nájomca má v predmete nájmu nainštalované zariadenie na meranie spotreby el. energie.  Základ pre stanovenie paušálnej sadzby tvoria náklady predchádzajúceho obdobia za dodanie  vody, tepla, teplej vody a služieb celkových priestorov FEI STU a pre nájomcu určené  prepočtom podľa prenajatej plochy. |
|  | Predkladá: | dekan FEI STU |

|  |  |  |
| --- | --- | --- |
| **3.** | **Nájomca:** | **AccSa s.r.o.**, Fedákova 1846/38, 841 02 Bratislava  nájomca je zapísaný v OR OS Bratislava I, oddiel: Sro, vložka č.: 92261/B |
|  | Predmet nájmu: | dočasne nepotrebný majetok; nebytový priestor v budove FEI STU na Ilkovičova 3 v BA, nachádzajúci sa v budove D na 3. poschodí, pozostávajúci z kancelárskeho priestoru č. 325 o výmere **13,24m2**,  predmet nájmu spolu: **13,24m2**. |
|  | Účel nájmu: | laboratórny priestor na výkon podnikateľskej činnosti nájomcu |
|  | Doba nájmu: | 01.09.2018 – 31.08.2019 |
|  | Nájomné: | laboratórny priestor (13,24m2) - 60,00 €/m2/rok, t. j. 794,40 €/rok,  štvrťročná výška nájomného je 198,60 €,  nájomné spolu ročne: **794,40 €/rok**.  nájomné je v súlade so smernicou. |
|  | Náklady za služby a energie: | preddavky na náklady za dodanie energií a služieb sú stanovené zálohovo štvrťročne vopred.  Nájomca má v predmete nájmu nainštalované zariadenie na meranie spotreby el. energie.  Základ pre stanovenie paušálnej sadzby tvoria náklady predchádzajúceho obdobia za dodanie  vody, tepla, teplej vody a služieb celkových priestorov FEI STU a pre nájomcu určené  prepočtom podľa prenajatej plochy. |
|  | Predkladá: | dekan FEI STU |

|  |  |  |
| --- | --- | --- |
| **4.** | **Nájomca:** | **Infinit, s.r.o.,** Lomnická 12, Nitra  nájomca je zapísaný v OR OS Nitra, oddiel Sro., vložka č.: 21010/N |
|  | Predmet nájmu: | **dodatkom č. 1** k Zmluve o nájme nebytových priestorov a hnuteľných vecí č. 1802403 sa **rozširuje predmet nájmu**; dočasne nepotrebný majetok – nebytový priestor miestnosť č. 301, 302 a 318 nachádzajúca sa na 3. poschodí budovy UTI na Pionierskej 15, Bratislava spolu o výmere 77,20m2 a hnuteľné veci nachádzajúce sa v predmetnom NP spolu s pomernou časťou spoločných priestorov (chodba, WC, kuchynka a pod.),  predmet nájmu spolu: **77,20m2.** |
|  | Účel nájmu: | kancelársky priestor |
|  | Doba nájmu: | 01.09.2018 – 31.12.2018 |
|  | Nájomné: | miestnosť č. 301, 302, 318 – 460,57€/mesačne do 15. dňa príslušného kalendárneho mesiaca za daný mesiac. Nájomné za hnuteľné veci zaplatí nájomca vždy do 15. dňa príslušného mesiaca vo výške 86,27 €/mesačne spolu s úhradou sa služby vo výške 232,88 €/mesačne, t. j. **779,72 €/mesiac**,  nájomné je v súlade so smernicou1 - čl. 5, bod 2 a v súlade s platným cenníkom UTI STU. |
|  | Náklady za služby a energie: | elektrina, teplo, TÚV a SÚV, OLO – 232,88 € mesačne a sú súčasťou mesačného nájomného |
|  | Predkladá: | vedúca UTI STU |

**UZNESENIE: 15.9/2018-V**

Vedenie STU schválilo z predloženého materiálu body 1, 3 a 4. Prerokovanie bodu 2 sa presúva na najbližšie zasadnutie V STU.

**K BODU 10: Návrh na zahraničné pracovné cesty**

Materiál uviedol prorektor Čičák.

1. **Nemecko - Drážďany**

|  |  |
| --- | --- |
| Účel cesty | Rokovanie o strategických projektoch H2020 a nemeckých výskumných a edukačných agentúr |
| Termín podujatia | 02.-07.09.2018 |
| Miesto konania | Nemecko – TU Ilmenau, HZDR Dressden |
| Očakávané náklady spolu | 1033 € |
| Účastník cesty | Dr.h.c. prof. Dr.Ing. Oliver Moravčík |
| Zdroj financovania: | Erasmus+ |

1. **Nemecko - Drážďany**

|  |  |
| --- | --- |
| Účel cesty | Rokovanie o strategických projektoch Teaaming H2020 |
| Termín podujatia | 13.-14.08.2018 |
| Miesto konania | Nemecko, HZDR Dressden |
| Očakávané náklady spolu | 0 € |
| Účastník cesty | Dr.h.c. prof. Dr.Ing. Oliver Moravčík |
| Zdroj financovania: | Hradené zo zdrojov MTF |

1. **Litva - Riga**

|  |  |
| --- | --- |
| Účel cesty | Účasť na medzinárodná konferencia a Erasmus+ Staff  Weeku na tému internacionalizácie |
| Termín podujatia | 05.-09.2018 |
| Miesto konania | Litva – Riga Stradins University |
| Očakávané náklady spolu | 800,- € |
| Účastník cesty | prof. Ing. Pavel Čičák, PhD. |
| Zdroj financovania: | Erasmus+ |

**UZNESENIE: 15.10/2018-V**

Vedenie schvaľuje predložené zahraničné cesty

**INFORMÁCIE A OZNAMY:**

rektor:

Informoval prítomných členov Vedenia STU o pracovnom stretnutí na Úrade vlády SR, dňa 23.08.2018 k téme – súčasná situácia SAV

prorektor Moravčík:

podal nasledovné informácie:

* pracovné stretnutie dňa 24.08.2018   V STU s dekanmi fakúlt STU v Ba. Prizvaní pp. Belko, Špaček. Téma pracovného stretnutia: zverejnenie výziev na predkladanie žiadostí o NFP na podporu dlhodobého strategického výskumu v rámci DSV vo všetkých piatich doménach
* STU podala ako partner projektový zámer na vytvorenie KIC EIT „MADE BY EUROPE VALUE ADDED MANUFACTURING) v rámci výzvy HORIZONT 2020. Predkladateľom projektu je Ernst&Young Germany
* Sekcia štrukturálnych fondov ŠF MŠVVaŠ SR má zámer samostatnou výzvou pre UK v Ba a STU v Ba podporiť čiastočnú elimináciu nákladov spojených s prípravou projektov ACCORD. Výzva sa očakáva v priebehu mesiaca september 2018

prorektor Čičák:

Prorektor informoval o odsúhlasení tréningového programu HUAWEI zo strany MŠVVaŠ SR. Tréningový program sa bude konať v Pekingu a Šanghai a je určený pre absolventov a študentov VŠ. Za STU v Bratislave boli podané 4 návrhy.

prof. Janovec:

* Informoval prítomných o zverejnených výsledkoch hodnotenia univerzít ratingovou agentúrou ARWU ( podľa šangajských kritérií) ku dňu 15.08.2018. Prvý krát v histórii bol rozšírený počet hodnotených univerzít na 1000. Do tejto škály hodnotenia bola zaradená aj UK v Ba a STU v Ba (STU s umiestnením na 801 – 900 mieste).
* Informácia o ERC projektoch. Prof. Janovec vytypuje 10 vhodných kandidátov pre zapojenie sa do ERC projektov.

kvestor:

Informoval o participovaní na projekte UNIKAN, vyhlásenom MŠVVaŠ SR.

prorektor Stanko:

Informoval o priebežnom počte podaných prihlášok za jednotlivé fakulty ( stav k 22.08.2018).

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **September** | 05.09.2018 | KR STU | 09:00 |  |
|  | 12.09.2018 | V STU | 09:00 |  |

Zapísala: 22.08.2018 Zápisnicu overil: 22.08..2018

Mgr. Gogorová Ružena \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. Ing. Štefan Stanko, PhD. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Príloha č. 1 Smernice rektora číslo 9/2013-SR „Nájom nehnuteľného majetku vo vlastníctve Slovenskej technickej univerzity

   v Bratislave“ zo dňa 12.12.2013. [↑](#footnote-ref-1)